Sahel er en stor del af Sahara, og regionen strækker sig over hele det nordlige Afrika. Ifølge Søren Bendixen er det kort sagt et område, der har det rigtig hårdt.

- Det er et af de fattigste områder i verden, og det er rigtig dårligt stillet i forhold til naturressourcer. Man har set en udvikling, der på ingen måde er gunstig, siger han.

Et af de lande i området, der står over for de allerstørste udfordringer, er Niger, der er et af de allerfattigste lande i verden.

- Man ser en stor befolkningstilvækst, men det er et land, der på ingen måde kan brødføde sig selv. Derfor er der grobund for, at man let kan blive omvendt til at blive en del af en organisation, der ernærer sig ved terrorisme og ved smugling af mennesker op igennem ørkenen.